b'\n_START_ARTICLE_\nBurgtheater\n_START_PARAGRAPH_\nBurgtheater je gledali\xc5\xa1\xc4\x8de na Dunaju, ki ga je leta 1748 ustanovila cesarica Marija Terezija. Burgtheater je tako drugo najstarej\xc5\xa1e gledali\xc5\xa1\xc4\x8de v Evropi.\n_START_SECTION_\nZgodovina\n_START_PARAGRAPH_\nStara stavba Burgtheatra se je nahajala na Michaelovem trgu in je bila neposredno povezana s cesarsko pala\xc4\x8do._NEWLINE_Leta 1888 se je gledali\xc5\xa1\xc4\x8de preselilo na dana\xc5\xa1njo lokacijo. Tako se danes stavba Burgtheatra nahaja na Dr. Karl Lueger Ringu._NEWLINE_Med drugo svetovno vojno je bil Burgtheater med bombardiranjem Dunaja povsem uni\xc4\x8den, skoraj po \xc4\x8dude\xc5\xbeu pa je ostala nepo\xc5\xa1kodovana ve\xc4\x8dina stenskih poslikav, ki so delo avstrijskega slikarja Gustava Klimta. Gledali\xc5\xa1\xc4\x8de je bilo po vojni obnovljeno, ponovno pa so ga odprli 14. oktobra 1955.'